stanford-oval/wikipedia huggingface dataset:
Henri Bernstein
Suomennettuja näytelmiä

Varas: 3-näytöksinen näytelmä (Le voleur) kustantaja tuntematon (Teos on Teatterikorkeakoulun kirjastossa, sijainti: Viipurin Näyttämö)
Aiheesta muualla

Kuvia tai muita tiedostoja aiheesta Henri Bernstein Wikimedia Commonsissa
Henry Lincoln

Henry Lincoln, oik. Henry Soskin (1930 – 2022), oli englantilainen näyttelijä, televisiotoimittaja ja kirjailija. Hän tuli tunnetuksi yhtenä kirjan Pyhä veri, pyhä Graal kirjoittajista sekä Rennes-le-Châteaun "pyhää geometriaa" käsittelevistä dokumenttifilmeistään .
Aiheesta muualla

Guardian.co.uk (englanniksi)
Henry Lionel Lawrence

Henry Lionel (H. L.) Lawrence (22. huhtikuuta 1908 Lontoo, Britannia – kesäkuu 1990 Essex, Britannia) oli brittiläinen fantasiakirjailija.
Hänen romaaninsa The Children of light pohjalta on Joseph Losey ohjannut elokuvan Kirotut, jonka ensi-ilta oli 1963.
Suomennetut teokset

The Children of Light
Valkeuden lapset, suom. Panu Pekkanen. WSOY, 1962. Korppisarja; 16
The Sparta medallion , kaksi suomennosta:
Spartan merkki, suom. Panu Pekkanen. WSOY, 1962. Korppisarja; 17
Peli on lopussa, suom. U. Maajärvi. Vaasa oy, 1971. Agentti-sarja; 34
Koskikeskus (kauppakeskus)

| Koskikeskus |
| --- | --- |

 Koskikeskus vuonna 2017
Sijainti:  Kyttälä, Tampere
Koordinaatit:  61°29.75′N, 23°46.05′E
Avattu:  22. maaliskuuta 1988 (uudistettu 1995 ja 2012)
Arkkitehti:  Antti Tähtinen
Omistaja:  Citycon Oyj
Liikkeiden määrä:  89
Päävuokralaisia:  Pihlajalinna Koskiklinikka, Intersport, Stadium, Lindex, Rivermax, Kekäle (2018)
Kerrospinta-ala:  33 100 m²
Kerrosten määrä:  5
Kävijämäärä:  4,0 milj. (2020)
Vuosimyynti:  95,5 milj. € (2020)
Pysäköintipaikkoja:  430 (kaikki katettu)
Kotisivu
Koskikeskus on kauppakeskus Tampereen Kyttälässä Hatanpään valtatien varressa Sokos Hotel Ilveksen naapurissa.
Historia

Koskikeskus avattiin maaliskuussa 1988, jolloin se oli Suomen suurin kauppakeskus. Kauppakeskus ja sen vieressä oleva hotelli Ilves rakennettiin vanhan Verkatehtaan paikalle.
Alkuvuosina Polar-rakennusyhtiöiden rakennuttamassa keskuksessa oli sisävesiputouksia ja asiakkaat saattoivat pelata kesäisin tennistä kahdella katolle rakennetulla ulkokentällä. Liikkeitä keskuksessa oli noin sata. Arkkitehtuuriin kuuluivat muun muassa erilaiset kujat kolmannessa kerroksessa. Sittemmin Pyörrekuja ja muut kiertoväylät antoivat tilaa uusille liiketiloille.
Vuonna 2003 Citycon Oyj osti Koskikeskuksen Polar-yhtiöiltä.
Koskikeskus kunnostettiin osittain vuosina 2005–2006 ja kattavampi remontti alkoi keväällä 2011 ja valmistui marraskuussa 2012. Remontin yhteydessä uusittiin kaikki Cityconin omistamat vähittäiskauppatilat, julkisivut, sisäänkäynnit ja jäähdytysjärjestelmä. Uusi jäähdytysjärjestelmä saa energiansa vieressä virtaavasta Tammerkoskesta. Kaikki liikkeet olivat avoinna remontin ajan. Citycon investoi remonttiin noin 38 miljoonaa euroa.
Vuonna 2018 Koskikeskuksen katolle rakennettiin Suomen suurin led-näyttö. Kahdeksankulmaisen "Kruunun" pinta-ala on 144 neliömetriä ja se painaa 2 390 kiloa.
Toukokuussa 2019 Koskikeskus kutsui kauppakeskuksessa paljon oleskelevia teini-ikäisiä ideoimaan yhteisiä sääntöjä Nuorten palvelun järjestämään työpajaan. Säännöt ovat kaikkien nähtävillä kauppakeskuksen infokioskeissa.
Koskikeskuksen liikkeet

Koskikeskuksessa on vajaa sata liikettä neljässä maanpäällisessä kerroksessa sekä pohjakerroksissa. Neljännessä kerroksessa on lähinnä terveyspalveluita. Koskikeskuksessa on myös laaja pysäköintihalli. Pohjakerroksessa on Finnkinon elokuvateatteri Cine Atlas. Koskikeskuksessa on runsas ravintolatarjonta. Koskikeskuksessa toimii 89 eri alojen liikettä;
15 ravintola- ja kahvilaliikettä, esimerkiksi Arnolds ja Taco Bell
12 kauneus- ja terveysalojen erikoisliikettä, esimerkiksi Body Shop
7 kodintarvike- ja sisustusliikettä, esimerkiksi Pentik
31 muoti- ja pukeutumisliikettä, esimerkiksi Kookenkä, Dressmann ja Lindex
3 päivittäistavaraliikettä, eli Tokmanni, M-Market ja R-kioski
8 vapaa-ajan- ja urheiluliikettä, esimerkiksi Stadium ja Intersport
8 muuta erikoisliikettä
Finnkinon toinen Tampereen elokuvateatteri Cine Atlas
Kuvagalleria

Koskikeskuksen Sorinportti eli silloinen Ahtojääntorin sisäänkäynti Tampereella kesällä 2006 ennen peruskorjausta.
Koskikeskuksen Sorinportin eli Linja-autoaseman puoleinen sisäänkäynti. Kuva keväältä 2013.
Aiheesta muualla

Kuvia tai muita tiedostoja aiheesta Koskikeskus Wikimedia Commonsissa
Kauppakeskuksen kotisivut
Koskikeskuksen vanha logo.
Kulkuripoika

| ”Kulkuripoika” Yö |
| --- | --- | --- |

Singlen tiedot
 Albumilta: 13. Yö
 Äänitetty : Headline-studio, Tampere, elokuu 1998 / tammikuu 1999
 Julkaistu: helmikuu 1999
 Formaatti: CD-single
 Tuottaja(t): Jani Viitanen
 Tyylilaji: suomirock
 Levy-yhtiö: Poko Rekords
Listasijoitukset
 Suomen virallinen lista: 5 (5/1999)
Yön muut singlet
| ”Löysin paljon oikeaa” 1998 | ”Kulkuripoika” 1999 | ”Kultakala” 1999 |
Kulkuripoika on helmikuussa 1999 ilmestynyt Yön CD-single, jonka nimikappale on samassa kuussa julkaistulta albumilta 13. Yö. Singlen toinen kappale Mitä siitä on myöhemmin julkaistu vuoden 2006 kokoelmalla Yön valoisa puoli.
Single nousi Suomen viralliselle listalle kahden viikon ajaksi ja oli korkeimmillaan viidentenä.
Muusikot

Olli Lindholm – laulu
Markku Petander – kitara, laulu (2)
Jani Viitanen – kitara
Jesu Hämäläinen – basso
Frogley – rummut
Jukka Lewis – taustalaulu
Kappaleet

Kulkuripoika – 3.33 (säv. Markku Petander, san. Heikki Salo)
Mitä siitä – 2.24 (säv. & san. Markku Petander)
Kris Boyd

| 0 | 1 | 2 |
| --- | --- | --- |

Henkilötiedot
Koko nimi: Kris Boyd
Syntymäaika: 18. elokuuta 1983 (ikä 41) 
Syntymäpaikka: Irvine, Skotlanti
Pelipaikka: hyökkääjä
Pituus: 183 senttimetriä
Seura
Seura: Glasgow Rangers
Pelinumero: 9
Seurat
| Vuodet | Seura | O (M) |
| 2000-2006 2006- | Kilmarnock Rangers | 153 (64) 94 (88) |
Maajoukkue
| 2006- | Skotlanti | 15 (7) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 1.
Kris Boyd (s. 18. elokuuta 1983 Irvine) on skotlantilainen jalkapalloilija, joka edustaa Skotlannin Valioliigassa pelaavaa Glasgow Rangersia. Hän on pelipaikaltaan hyökkääjä.
Boyd aloitti uransa Kilmarnockissa, jonka edustusjoukkueessa hän debytoi kaudella 2000/01. Kuusi kautta kestäneen Kilmarnock-aikansa aikana Boyd pelasi 153 liigaottelua, tehden 64 maalia. Hänet valittiin kaudella 2002/03 joukkueen vuoden parhaaksi nuoreksi pelaajaksi.
Rangersiin Boyd siirtyi 1. tammikuuta 2006, kun siirtoikkuna avautui. Debyyttinsä hän teki 7. tammikuuta 2006 Skotlannin Cupin kolmannen kierroksen ottelussa Peterheadia vastaan. Boyd teki ottelussa hattutempun. Kauden päätteeksi skotti oli toiseksi paras maalintekijä Euroopassa. Kaudella 2006/07 Boyd voitti sarjan maalikuninkuuden 20 maalilla.
Skotlannin maajoukkuetta Boyd on edustanut 7 kertaa ja tehnyt 5 maalia.
Mestaruudet

Skotlannin Valioliiga 2008-2009 (1)
Skotlannin Liigacup 2007-2008 (1)
Skotlannin cup 2007-2008, 2008-2009 (2)
Aiheesta muualla

Boydin profiili soccerbase.comin sivuilla (Arkistoitu – Internet Archive)
Boydin profiili carling.comissa (Arkistoitu – Internet Archive)
Kris Brown

| Kris Brown |
| --- | --- |

Henkilötiedot
Syntynyt: 23. joulukuuta 1976 Irving, Texas
Kansalaisuus:   Yhdysvallat
Amerikkalaisen jalkapallon pelaaja
Pituus:  180 cm
Paino:  96 kg
Pelipaikka:  potkaisija
Pelaajaura
Seurat:  Pittsburgh Steelers Houston Texans San Diego Chargers
NFL-varaus:  228. varaus, 1999 Pittsburgh Steelers
Pääsarjaura:  1999–2010
Kristopher Clayton ”Kris” Brown (s. 23. joulukuuta 1976 Irving, Texas) on yhdysvaltalainen uransa lopettanut amerikkalaisen jalkapallon pelaaja, pelipaikaltaan hän oli potkaisija.
Ura

Ennen ammattilaisuraansa Brown pelasi neljä kautta University of Nebraska–Lincolnin amerikkalaisen jalkapallon joukkueessa. Hän on Nebraska Cornhuskersin historian paras pisteidentekijä ja hänen nimissään on myös NCAA:n touchdownin jälkeisten lisäpisteiden ennätys.
Brown sai NFL-varauksen vuonna 1999, kun Pittsburgh Steelers varasi hänet vuorolla 228 NFL Draftin seitsemännellä kierroksella. Hän edusti Steelersiä kolmen kauden ajan ja oli joka kausi joukkueen paras pisteidentekijä. Kaudella 1999 hän teki 105 pistettä, 2000 107 pistettä ja 2001 124 pistettä, mikä on hänen NFL-uransa paras pistemäärä. Brown oli runkosarjakaudella 2001 American Football Conferencen pistetilaston toinen 125 pistettä tehneen Mike Vanderjagtin jälkeen. Tuolla kaudella Steelers eteni AFC:n mestaruusotteluun, jossa joukkue hävisi tulevalle Super Bowl -mestarille New England Patriotsille.
Maaliskuussa 2002 Brown siirtyi rajoitettuna vapaana agenttina Houston Texansiin. Hän pelasi NFL:ssä kaudella 2002 aloittaneen Texansin potkaisijana kaudesta 2002 kauteen 2009. Eniten pisteitä Texansin riveissä hän teki runkosarjakaudella 2008, jolla hän keräsi toisen kerran urallaan 124 pistettä tehtyään 29 potkumaalia ja 37 lisäpistettä.
Brown menetti paikkansa Texansin ykköspotkaisijana Neil Rackersille NFL-kautta 2010 edeltäneellä harjoituskaudella. Lokakuussa 2010 hän teki sopimuksen San Diego Chargersin kanssa, jossa pelasi kolme ottelua, kunnes hänen sopimuksensa purettiin marraskuussa. Joulukuussa 2010 hän teki sopimuksen Dallas Cowboysin kanssa, jossa ei kuitenkaan pelannut yhtään ottelua. Cowboys purki hänen sopimuksensa heinäkuussa 2011.
Brown pelasi NFL:ssä vuosien 1999 ja 2010 välillä yhteensä 179 runkosarjaottelua ja teki 1 123 pistettä, 256 kolmen pisteen potkumaalia ja 355 touchdownin jälkeistä lisäpistettä. Häneltä ei ole jäänyt väliin yhtään ottelua loukkaantumisten vuoksi.
Yksityiselämä

Brown on naimisissa ja hänellä on vaimonsa Amyn kanssa kolme lasta, kaksi poikaa ja tytär. Hän tekee aktiivisesti hyväntekeväisyystyötä ja on perustanut Kris Brown's Kick Club -järjestön, joka lahjoittaa rahaa Texas Children's Hospitalille.
Kosmiset surffitytöt

| Kosmiset surffitytöt> Lightning Point (Alien Surf Girls) |
| --- | --- |

Tyyli:   draama  scifi  fantasia 
Kestoaika:  22 minuuttia
Luoja(t):  Jonathan M. Shiff
Pääosissa:   Philippa Coulthard  Lucy Fry  Jessica Green  Kenji Fitzgerald  Paige Houden  Andrew J. Morley 
Alkuperämaa:   Australia
Alkuperäiskieli:  englanti
Verkko:    Network Ten   Yle TV2 
Esitetty:  22. kesäkuuta 2012 – 14. joulukuuta 2012
Tuotantokausia:  1
Jaksoja:  26
Tunnuskappale:  Pete Dacyn ja Jason Bondin säveltämä
Tuotanto
Vastaava(t) tuottaja(t):   Julia Adams  Jonathan M. Shiff 
Ohjaaja(t):   Colin Budds  Evan Clarry 
Käsikirjoittaja(t):   Sam Carroll  Anthony Morris  Simon Butters  Max Dann  David Hannam  Chris Roache  Carine Chai 
Säveltäjä(t):  Ricky Edwards
Tuotantoyhtiö(t):  Jonathan M. Shiff Productions
Aiheesta muualla
IMDb 
Kosmiset surffitytöt (Lightning Point tai Alien Surf Girls) on australialainen nykyaikaan sijoittuva fantasiaelementtejä sisältävä teinidraamasarja. Jonathan M. Shiff tuotti sen Australian Network Ten -televisiokanavalle yhdessä Australian Nickelodeonin ja Saksan yleisradioyhtiön ZDF:n kanssa. Sarjaa esitettiin Yhdysvalloissa ja Britanniassa nimellä Alien Surf Girls.
Sarjan esittäminen alkoi Yhdysvalloissa TeenNick-kanavalla 29. toukokuuta 2012, Britanniassa Nickelodeon-kanavalla 23. heinäkuuta 2012, Australiassa Network Ten -kanavalla 22. kesäkuuta 2012 ja Suomessa Kakkosella Summeri-nuortenohjelman sisällä 3. kesäkuuta 2013.
Näyttelijä Jessica Green vahvisti tammikuussa 2013 Twitterin kautta ettei sarjaan tehdä toista tuotantokautta.
Sarjan tuottaja Schiff on tuottanut myös Yle TV2:lla esitetyt nuortensarjat Elefanttiprinsessa ja H2O.
Juoni

Avaruustytöt Kiki ja Zoey saapuvat toiselta planeetalta pieneen Lightning Pointin kylään surffaamaan. Matka ei suju suunnitelmien mukaan, kun avaruusaluksen kanssa tulee ongelmia estäen kotiin matkustamisen. Tämä takia tytöt jäävät asumaan uuden ystävän, Amberin, luokse. Kun kylän puheenaiheeksi nousee UFO-havainnot, tytöt ymmärtävät pian, että he eivät ole ainoat Maassa vierailleet avaruusolennot. Kylä muuttuu seikkailujen ja romanssien näyttämöksi. Kun tulee lähdön aika, voivatko he heittää hyvästit maapallolle vai lähteä kotiplaneetalleen Luminalle?
Näyttelijät

| 0 | 1 | 2 |
| --- | --- | --- |
|  Philippa Coulthard  | … |  Amber   |
|  Lucy Fry  | … |  Zoey   |
|  Jessica Green  | … |  Kiki   |
|  Kenji Fitzgerald  | … |  Luca Benedict   |
|  Paige Houden  | … |  Madison   |
|  Andrew J. Morley  | … |  Brandon Benedict   |
|  Simone Bennett-Smith  | … |  Olivia Mitchell   |
Tuotanto

Sarjaa kuvattiin Australian Gold Coastilla vuonna 2011.
Aiheesta muualla

Kosmiset surffitytöt Internet Movie Databasessa (englanniksi)
Kosmiset surffitytöt TV.comissa (Arkistoitu – Internet Archive) (englanniksi)
Kosmiset surffitytöt YouTuben soittolistalla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lightning Point
Käännös suomeksi
Herakleides Lemboslainen

Herakleides Lemboslainen (m.kreik. Ἡρακλείδης Λέμβος, Hērakleidēs Lembos, lat. Heraclides Lembus; 100-luku eaa.) oli antiikin kreikkalainen filosofi, joka kuului mahdollisesti peripateettiseen koulukuntaan. Hän vaikutti Ptolemaios Filometorin aikana.
Herakleideesta ja hänen ajattelustaan ei tiedetä paljoakaan. Hänen Aristoteleen teoksia käsitelleistä tutkielmistaan on säilynyt osia, ja niiden kautta myös Aristoteleen kadonneista teoksista tunnetaan katkelmia. F. G. Schneidewin julkaisi nämä katkelmat vuonna 1847 nimellä Heraclidis politiarum quae extant.
Kirjallisuutta

Dilts, Mervin R. (toimittanut ja kääntänyt): Heraclidis Lembi; excerpta politiarum (1971)
Marcovich, Miroslav: ”Heraclidis Lembi Excerpta Politiarum”, The American Journal of Philology, Vol. 96, No. 1 (Spring, 1975), pp. 16-18
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Herakleides Lembos
Käännös suomeksi
Hieron II:n alttari

| Hieron II:n alttari |
| --- | --- |
 Hieron II:n alttari
Sijainti:  Neapoliin arkeologinen alue, Syrakusa, Sisilia, Italia
Koordinaatit:  37°04′28″N, 15°16′38″E
Rakennustyyppi:  alttari
Valmistumisvuosi:  noin 269–215 eaa.
 Osa Unescon maailmanperintökohdetta Syrakusa ja Pantalican nekropolis 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hieron II:n alttari (Zeus Eleutherioksen alttari) oli suurikokoinen antiikin aikainen alttari Syrakusassa Sisiliassa nykyisessä Italiassa. Sen rauniot sijaitsevat Neapoliin arkeologisella alueella nykyisen kaupungin länsiosassa.
Hieron II:n alttarin pohjoispää.
Alttari rakennettiin hellenistisellä kaudella Syrakusan tyranni Hieron II:n aikana noin vuonna 269–215 eaa. Se oli omistettu Zeus Eleutheriokselle (”Vapauttajalle”), jonka lisänimi on tässä yhteydessä liitetty kaupungin aikaisempaan vapautumiseen tyranni Thrasybuloksesta. Alttaria käytettiin kaupungin suorittamiin julkisiin uhritoimituksiin. Diodoros Sisilialaisen mukaan sillä voitiin uhrata yhtäaikaisesti 450 härkää.
Alttari sijaitsi suunnilleen samaan aikaan sen rakentamisen kanssa uusitun Syrakusan teatterin kaakkoispuolella. Se oli rakennettu suunnilleen pohjois-eteläsuunnassa. Alttarirakennelman pituus oli 198 metriä eli 600 doorilaista jalkaa, leveys noin 18,5 metriä ja korkeus noin 11 metriä. Alttarin keskiosaan johti kaksi suurta, osin porrastettua luiskaa tai ramppia.
Alttarista on säilynyt lähinnä sen perustukset ja rampit. Alttarin länsipuolella sijaitsi suurikokoinen aukio, jonka keskellä oli suorakulmainen allas. Roomalaisella kaudella aukio oli ympäröity pylväshalleilla, kun taas alttarin itäpuolelle rakennettiin Syrakusan amfiteatteri.
Aiheesta muualla

Kuvia tai muita tiedostoja aiheesta Hieron II:n alttari Wikimedia Commonsissa
Harto Hakovirta

Harto Hakovirta (s. 1941) on eläkkeellä oleva Turun yliopiston yleisen valtio-opin, erityisesti kansainvälisen politiikan professori. Hakovirta jäi eläkkeelle 2010.
Toimitustöitä

Suomen hallitukset ja hallitusohjelmat 1945-1973 ; toim. Harto Hakovirta, Tapio Koskiaho. Gaudeamus, Helsinki 1973
Suomen ulkopolitiikka ; toim. Harto Hakovirta ja Raimo Väyrynen. Gaudeamus, Helsinki 1975
Globalism at the crossroads : wedges into global theory and policy ; edited by Harto Hakovirta. Books from the Finnish Political Science Association 20. Helsinki 2000
Six essays on global order and governance ; edited by Harto Hakovirta. Figare Safir, Turku 2003
Tieteenteoriat ja kansainvälisten suhteiden oppialan kehitys : kairauksia, avauksia, koeviljelmiä ; toim. Harto Hakovirta ja Juha A. Vuori. Acta Politica Aboensia. A 2. Turun yliopisto, valtio-opin laitos, Turku 2008
Henry Maarnela

| Henry Maarnela> Henkilötiedot |
| --- | --- |
Syntynyt: 12. huhtikuuta 1996 (ikä 28) Lappeenranta, Suomi
Kansalaisuus:   Suomi
Jääkiekkoilija
Lempinimi:  Henkka
Pelipaikka:  puolustaja
Maila:  vasen
Pituus:  175 cm
Paino:  73 kg
Seura
Seura:  Ketterä
Sarja:  Mestis
Pelinumero:  6
Pelaajaura
Pääsarjaura:  2017–
Aik. seurat:  SaiPa (SML)
Henry Maarnela (s. 12. huhtikuuta 1996 Lappeenranta) on suomalainen jääkiekkopuolustaja, joka pelaa Mestis-joukkue Imatran Ketterässä.
Ura

Maarnela pelasi kaudella 2010–2011 Imatran Ketterän C-nuorissa, jonka jälkeen hän siirtyi kaudeksi 2011–2012 Saimaan Pallon C-nuoriin. Maarnela oli C-nuorten SM-karsinnoissa joukkueen tehokkain puolustaja tehoilla 3+6=9. Kaudella 2012–2013 hän oli B-nuorten SM-sarjan runkosarjassa SaiPan tehokkain puolustaja tehoilla 7+15=22, kuten myös seuraavalla kaudella 2013–2014 tehoilla 4+8=12. Maarnela nousi joukkueensa kapteenistoon jo ensimmäisellä A-juniorikaudellaan 2014–2015. Hän jakoi pudotuspeleissä SaiPan sisäisen tehotilaston voiton Joona Jääskeläisen ja Arttu Pellin kanssa lukemalla +4.
Kaudella 2015–2016 Maarnela nousi SaiPan A-nuorten kapteeniksi. Hän debytoi kauden aikana myös miesten peleissä pelattuaan marraskuussa 2015 kaksi ottelua lainalla Ketterän Suomi-sarjajoukkueessa. Kaudella 2016–2017 Maarnela debytoi SaiPan SM-liigajoukkueessa. Hän teki liigadebyyttinsä 20. tammikuuta 2017 vieraissa Rauman Lukkoa vastaan. Maarnela merkittiin SaiPan seitsemänneksi puolustajaksi ja hän sai ottelussa jääaikaa 1.27 minuuttia. Maarnela pelasi kauden aikana SM-liigassa 13 runkosarjaottelua tehden yhden syöttöpisteen.
Maarnela jatkoi SaiPassa kaudella 2017–2018 vuoden mittaisella juniorisopimuksella. Hän pelasi alkukauden lähinnä seuran A-nuorissa. Maarnela nousi loppukaudella SaiPan SM-liigakokoonpanoon, kun joukkueelta puuttui useita runkopuolustajia. Hän pelasi 13 runkosarja- ja viisi playoff-ottelua ilman tehopisteitä. Maarnela pelasi kauden aikana miesten pelejä myös kahden ottelun verran lainalla Mestikseen nousseessa Imatran Ketterässä.
Kaudeksi 2018–2019 Maarnela teki vuoden mittaisen Mestis-sopimuksen Imatran Ketterän kanssa. Hän voitti sekä Mestiksen mestaruuden että Suomen Cupin. Toukokuussa 2019 Maarnela teki Ketterän kanssa vuoden mittaisen jatkosopimuksen. Myös kaudella 2019–2020 hän voitti Suomen Cupin. Huhtikuussa 2020 Maarnela teki taas vuoden mittaisen jatkosopimuksen Ketterän kanssa. Kauden 2020–2021 päätteeksi hän voitti Mestiksen mestaruuden.
Kotae Expo

| Kotae Expo |
| --- | --- |
 Kotae Expo 2024
Tapahtumapaikka:  Tampereen Messu- ja Urheilukeskus
Paikkakunta:  Tampere
Ensimmäisen kerran:  kesäkuu 2024
Seuraavan kerran:  marraskuu 2025
Aktiivisuus:  Aktiivinen
Kävijöitä:  4000 - 10 000
Järjestäjä:  Kotae ry, voittoa tavoittelematon yhdistys
Kotisivut
Kotae Expo on Suomen suurimpiin japanilaisen ja korealaisen kulttuurin tapahtumiin lukeutuva tapahtuma.
Nimestään huolimatta Kotae Expo on järjestäjiensä mukaan con-tapahtuma, ja tapahtuma koostuukin monista coneista tutuista elementeistä, joita sovelletaan uudenlaisen tapahtumapaikan vaatimusten mukaisesti. Kotae Expo järjestettiin ensimmäisen kerran kesäkuussa 2024, jolloin tapahtuma keräsi Tampereen messu- ja urheilukeskukselle yli 4000 osallistujaa. Tapahtuma tullaan järjestämään toisen kerran marraskuussa 2025.
Tapahtumaa järjestetään vapaaehtoisvoimin, ja sen taustalta löytyy voittoa tavoittelematon yhdistys Kotae ry. Tapahtuma keskittyy ohjelmassaan puhe- ja esitysohjelmien rinnalla erityisesti osallistavaan ohjelmaan, ja tavoittelee ohjelmistoonsa työpajoja, eri urheilulajien näytöksiä ja kokeilutunteja, tanssia, pelejä, sekä muita aktiviteetteja, joihin mukaan pääsee osallistumaan myös itse.
Tapahtuma pyrkii vastaamaan alan tapahtumien kasvaneeseen kysyntään, ja toimimaan kohtaamispaikkana niin uusille kuin vanhoillekin harrastajille, tarjoten samalla mielekästä tehtävää koko viikonlopun ajalle. Tapahtuman arvoihin lukeutuvat turvallisuus, ystävällisyys, ja lämminhenkisyys. Jokainen on järjestäjien sanojen mukaan tervetullut tapahtumaan sellaisena kuin on, ja tärkeintä tapahtumassa on pitää hauskaa yhdessä muiden samojen teemojen harrastajien kanssa. Tapahtumassa esimerkiksi cosplayn, eli eri hahmoiksi pukeutumisen ilon pääseekin jakamaan satojen muiden harrastajien ja kavereiden kanssa.
Kotae

Kotae -sanana tulee japaninkielestä, ja tarkoittaa vastausta tai ratkaisua.
Kotae Expo pyrkii olemaan vastaus tapahtumien kasvaneeseen kysyntään, ja tarjoamaan harrastamiselle puitteet, joissa sekä uudet harrastajat että pitkänlinjan konkarit pääsevät kohtaamaan toisensa, jakamaan tietotaitoaan ja esittelemään taitojaan.
Tapahtuman ja sitä ympäröivän kulttuurin kehittyessä ja kysymysten muuttuessa, haluaa yhdistys olla mukana vastaamassa myös niihin.
Luettelo menneistä ja tulevista tapahtumista

| Nimi ja sivusto | Päivämäärä | Sijainti | Kävijämäärä  (pääsylipun ostaneet) | Kunniavieraat |
| --- | --- | --- | --- | --- |
| Kotae Expo 2024 | 29.-30.6.2024 | Tampereen messu- ja urheilukeskus | 4000 | Virtuaaliset kunniavieraat - Japani Makoto Yukimura Tasuku Hatanaka Paikalla vierailleet kunniavieraat Gen Takagi  Namikolinx  ZoneVD & Herbalisti  Daiki Yoshikawa  Jarmo Koski Cosplay kunniavieraat Faroni Cosplay  Hellu Cosplay |
| Kotae Expo 2025 | 22.-23.11.2025 | Tampereen messu- ja urheilukeskus | 5000 - 10 000 | TBA |
Kotae ry:n toiminta

Kotae ry on perustettu ensisijaisesti Kotae Expon järjestämistä varten. Yhdistyksen tarkoituksena on lisätä, kehittää ja ylläpitää mahdollisuuksia japanilaisen populaarikulttuurin harrastamiseen, erityisesti tapahtumajärjestämisen keinoin.
Päätapahtuman järjestämisen ohella yhdistys pyrkii kuitenkin järjestämään myös paljon muuta toimintaa. Kotae ry ollaankin nähty messutapahtumissa järjestämässä monipuolista osasto-ohjelmaa, sekä järjestämässä pop-up meidokahvila toimintaa muissa tapahtumissa.
Aiheesta muualla

Lisätietoa tulevasta tapahtumasta tapahtuman kotisivuilla: www.kotae.fi
Tutustu myös muihin Suomessa järjestettäviin tapahtumiin: Luettelo Suomessa järjestettävistä coneista
Kulttuuri (Iain M. Banks)

Kulttuuri on kuvitteellinen anarkistissosialistinen ja utopistinen yhteiskunta, johon useimmat Iain M. Banksin tieteiskirjat sijoittuvat. Banksin kirjaa Pelaaja pidetään yleisesti parhaana esittelynä Kulttuuriin.
Kulttuuri on posthumanistinen yhteiskunta, joka syntyi seitsemän tai kahdeksan avaruusmatkailuun kykenevän humanoidilajin yhdistyessä "ryhmäsivilisaatioksi". Myöhemmin Kulttuuriin on liittynyt muitakin ei-humanoidilajeja. Jokainen yksilö on vapaa lähtemään ja liittymään Kulttuuriin uudelleen niin halutessaan. Suurin osa Kulttuurin kansalaisista asuu Mieliksi kutsuttujen tekoälyjen ohjaamissa valtavissa avaruusaluksissa tai orbitaaleissa.
Kulttuuri-sarja

Muista Flebasta (Consider Phlebas, 1987)
Pelaaja (The Player of Games, 1988)
The State of the Art (1989) (novellikokoelma, osa novelleista Kulttuuriin liittyviä)
Aseiden käyttö (Use of Weapons, 1990)
Excession (1996)
Inversions (1998)
Tähystä tuulenpuolta (Look to Windward, 2000)
Matter (2008)
Pintakuvio (Surface Detail, 2010)
The Hydrogen Sonata (2012)
Aiheesta muualla

A Few Notes on The Culture (Arkistoitu – Internet Archive)